**REISEBESTILLING**

Alle medlemmer i Lederne som skal reise med fly én eller flere ganger i året på forbundets regning og som skal på kurs/konferanser, må registreres i Compendia reiseprosess inkl. Egencia. Dette må gjøres før man bestiller reise første gang og det er en engangsjobb. Vi trenger derfor noen opplysninger.

Lederne vil ikke dekke flyreiser som er bestilt via flyselskaper eller andre reisebyråer enn Egencia. Bakgrunnen er at vi skal sikre at alle billetter **skal** være med lavest mulig pris. Det vil heller ikke være anledning til å bestille med f.eks. SAS der Norwegian er billigst eller omvendt. Velger du noen annen vil dette være utenfor policy og du vil måtte dekke mellomlegget selv, dersom det ikke er godkjent av Lederne sentralt. Du vil også måtte legge inn avviksårsak hvis du bestiller utenfor policy. Alle billetter skal helst bestilles innen 2 uker før avreise. Dersom du blir syk og ikke kan reise, skal det sendes epost til [kurs@lederne.no](mailto:kurs@lederne.no).

### Opplysningene vi trenger

Send inn fullt navn, epostadresse, og mobiltelefonnummer. Disse opplysningene sender du på epost til [kurs@lederne.no](mailto:kurs@lederne.no). Du vil motta en tilbakemelding når du er registrert og du kan da logge inn på [www.egencia.no](http://www.egencia.no/) og bestille reise. Dersom du har spørsmål til bestillingen eller ikke får logget deg på kan du sende epost til ditt serviceteam hos Egencia, [customer\_service@egencia.no](mailto:customer_service@egencia.no).

Alle bestillinger skal gjøres etter innlogging via Ledernes reiseportal hos Egencia ([www.egencia.no](http://www.egencia.no/))  Klikk på Sign In, legg inn ditt brukernavn og passord.

For første gangs innlogging: Trykk glemt passord og følg instruksen. Du vil da få mulighet til å opprette ditt eget personlige passord.  
Når det gjelder reise og opphold skal dere kun bestille reise. Lederne sentralt ordner hotell. Bestilles det hotell dagen før et kurs og det ikke er avklart med Lederne sentralt, må kostnadene for hotellet dekkes av den enkelte deltaker. **Prosjektnummer er K-106,** som må oppgis ved bestilling

Vi bestiller overnatting til dette kurset.